ונסה לאפא

ונסה לאפא (נולדה ב-29 במאי 1975) היא במאית סרטים תיעודיים שהתפרסמה בעיקר בעקבות בימוי של שני סרטים שעסקו בגְדולי פושעי המלחמה הנאצים היינריך הימלר ועמיתו אלברט שפאר. בנוסף, הפיקה יותר ממאה דיווחים וסרטים תעודיים עבור תחנות הטלוויזיה בישראל<ref name=":1" />.

== ביוגרפיה מקצועית ==
=== ביוגרפיה מוקדמת ===
לאפא נולדה ב-29 ב-מאי 1975 באנטוורפן שבבלגיה, בבית ציוני בית"רי אידאולוגי מאד<ref name=":0" /> ועלתה לישראל לבדה בגיל 19. למדה באוניברסיטת תל אביב לימודי המזרח התיכון וערבית, ולאחר מכן קולנוע בקמרה אובסקורה. לאחר לימודיה האקדמיים החלה לעבוד בערוץ 1 כתחקירנית בתוכניות אקטואליה כמו "פופוליטיקה" ו"ערב חדש". לאחר הקמת ערוץ 10 בשנת 2002, הצטרפה אליו, ושימשה כתחקירנית בתוכנית "בן ורוזן"<ref name=":0" />, ולאחר מכן ככתבת ותחקירנית בתחום חדשות החוץ. עבדה עם כתב הניו יורק טיימס תומאס פרידמן והפיקה עבורו דיווחים דוקומנטריים בישראל, וכן סרט דוקומנטרי בן 52 דקות אודות גדר ההפרדה, סרט שזכה לתפוצה עולמית באמצעות הניו יורק טיימס<ref name=":1" />.

=== עבודתה כבמאית ומפיקה עצמאית ===
בשנת 2006 הקימה חברת הפקות עצמאית בשם ריאלוורְקְס בע"מ<ref name=":1"></ref>. סרטה הראשון "אולמרט - סרט גנוז" משנת 2008 שעסק בחייו הפרטיים והציבוריים של ראש הממשלה אהוד אולמרט, ואמור היה להיות משודר בערוץ 2 על ידי הזכיינית "קשת", נגנז על ידה בעקבות פרשת טלנסקי שצצה באותה עת ולקראת מועד השידור ביוני 2008. מנהלי "קשת" דרשו מלאפא לראיין את אולמרט בעניין הפרשה, כדי לעדכן את הכתבה, ובכך להשיג הישג עיתונאי. הריאיון לא הניב את המצופה, בין השאר מכיוון שעמד צו איסור פרסום על הפרשה, ולאפא סירבה להפוך את המיזם התיעודי למיזם חדשותי, והתעקשה על חופש היצירה שלה, זאת על אף ש-"קשת" אמורים היו לשלם בעבור הסרט 70,000 דולר. לדברי העיתונאית והמרצה לתקשורת אביבה לורי, הוויכוח בין לאפא ל"קשת" היה על גבולות האחריות הדוקומנטרית. בסופו של דבר, הסרט שודר כעבור מספר חודשים.

==== עבודתה המרכזית הראשונה - הסרט "אדם הגון" ====
בשנת 2006 הגיעו לידיה יומניו של היינריך הימלר ומשפחתו. הראשונים שאספו את היומנים הללו, יחד עם 350 מכתבים של הימלר לאשתו, ובין 10 ל-15 יומנים מסוגים שונים, ועוד 135 תמונות סטילס ומסמכים שונים, היו חיילי צבא ארצות הברית, שתפסו ב-6 מאי, 1945 את ביתו של הימלר, אך מסיבה כלשהי לא העבירו אותם לשלטונות הצבא. כל החומר הזה "שכב" במשך עשרות שנים בביתו של אזרח ישראלי, חיים רוזנטל, ובשנת 2006 אביה של לאפא רכש אותו מבנו של רוזנטל ויחד עם פרופ' נתי לאור מאוניברסיטת תל אביב שכנעו את לאפא לעסוק בחומר<ref name=":3"></ref><ref></ref>. היא עבדה במשך 7 שנים על היומנים הללו, ותרה בארכיונים בכל רחבי העולם אחרי סרטונים אותנטיים שבהם הוא מופיע, תוך הפעלת טכניקות וטכנולוגיות שנועדו לנקות את הלכלוך שדבק בסרטי הצילום, ולשחזר את הפסקול המקורי שלהם<ref></ref>, וזאת כדי ליצור את הסרט "אדם הגון". הממשלה הפדרלית הגרמנית אישרה, לאחר בחינה מדוקדקת, שכל החומר המדובר אותנטי, והוא הוצג במשך 8 ימים באחד מעיתוניה החשובים של גרמניה<ref></ref>. הסרט הוקרן בהקרנת בכורה בפסטיבל הסרטים הבינלאומי של ברלין<ref></ref>, והשתתף בפסטיבלים רבים ברחבי העולם, וזכה בפרס הדוקו הטוב ביותר של פסטיבל הקולנוע ירושלים והיה בין חמשת המועמדים הסופיים לפרס האקדמיה הישראלית לקולנוע (פרס אופיר)<ref name=":2" /><ref></ref>. הסרט היה ברשימת 134 הסרטים התיעודיים שפורסמה על ידי האקדמיה האמריקאית לקולנוע באוקטובר 2014, שמתוכם נבחרו המועמדים לפרס האוסקר לסרט התיעודי הטוב ביותר<ref></ref><ref></ref> .

==== פרסים, מועמדויות והשתתפויות בולטות בפסטיבלים בינלאומיים ====
* פסטיבל הסרטים הבינלאומי של ברלין - [https://www.berlinale.de/en/archive/jahresarchive/2014/02_programm_2014/02_filmdatenblatt_2014_20145154.html#tab=filmStills הקרנת בכורה], פברואר, 2014.
*Madrid International Ducumentary Film Festival - [https://www.documentamadrid.com/documentamadrid14/en/ficha/pelicula/the-decent-one/ Officaial Competition Fearture Length], מדריד, מאי 2014.
*[http://planetedocff.pl/index.php?page=program&search=The+decent+one Planete +9 Doc Film Festival Official Selection - Competition] - ורשה, וורוקלאו, קיץ 2014.
*[https://deadline.com/2014/08/telluride-film-festival-2014-lineup-oscar-contenders-825858/ Telluride Film Festival] , דנוור קולוראדו, אוגוסט 2014
*[https://srita.net/2014/07/19/jff_2014_winners/ הבימוי הטוב ביותר לסרט תיעודי] – פסטיבל הקולנוע ירושלים, אוגוסט - ספטמבר, 2014
* מועמדות ל-[https://bapla.org.uk/focal-announces-shortlist-for-2015-footage-awards/ Best Use of Footage in a Cinema Release] - Focal International Awards - מטעם איגוד התעשייה בבריטניה לספריות וסוכנויות תמונות, BAPLA, לונדון, מאי 2015.

==== עבודתה המרכזית השנייה - הסרט "שפאר בדרך להוליווד" ====
הסרט הבא שביימה והפיקה ושייך לאותה סוגה קולנועית הוא "שפאר בדרך להוליווד". מדובר בשר החימוש הנאצי, אלברט שפאר, שניצל ממשפטי נירנברג ונידון למאסר בלבד, ויוצא כנגד הספר שכתב ופרסם בשנת 1969<ref name=":4"></ref>, ועל הקלטת שיחות רבות שקוימו איתו בארצות הברית. שיחות אלה מגלות את דמותו האמיתית והאנטישמית שעומדת בניגוד גמור לדמות "התמימה" שניסה להציג במשפטי נירנברג ובספרו, שכביכול לא היה מודע להשמדת היהודים, למרות שהיה ידידו הקרוב של היטלר, ואחראי על חימוש הוורמאכט והכוחות המזוינים האחרים של גרמניה הנאצית. הקלטות אלה היו גנוזות במשך שנים ונמצאו בידי סטנלי כהן שרכש את הזכויות להסרטת סרט על בסיס ספרו של שפאר, וקיים איתו יחד עם התסריטאי אנדרו בירקין כ־40 שעות של שיחות מוקלטות במשך חודשים<ref name=":4" />. הסרט חושף את כל אלה, לאחר שלאפא, יחד עם תומר אליאב, מעצב הפסקול של "איש הגון" קיימו שוב עבודת מחקר מקיפה אודות האיש והחומרים שעמדו לרשותם. הסרט הוקרן בבכורה עולמית בפסטיבל הסרטים הבינלאומי בברלין 2020 והוקרן בפסטיבל הקולנוע ירושלים ב־27 אוגוסט 2021 במסגרת תחרות דיאמונד לקולנוע ישראלי תיעודי<ref></ref> בו זכתה בפרס הבימוי הטוב ביותר<ref></ref>. הסרט זכה בפרס אופיר לסרט התיעודי הארוך הטוב ביותר לשנת 2021<ref></ref>.

== ראו גם ==
* "אדם הגון" - ביקורות
* "שפר בדרך להוליווד" - ביקורות
*אלברט שפר
*היינריך הימלר

== קישורים חיצוניים ==

* "אדם הגון" [https://www.youtube.com/watch?v=zbLULnerYyg כתבה בערוץ הראשון], יוטיוב, 3:26 דקות, 14 ספטמבר 2014
*[https://www.youtube.com/watch?v=aledk49EM1g New Jewish Cinema: Vanessa Lapa, director of The Decent One]
*[https://219743fb-ba21-465e-b398-b0cc6eb414b5.filesusr.com/ugd/134c05_e6f1d9251ce14b8ca848c1450f4e2f8c.pdf כמעט הכל אודות הסרט אדם הגון].

==קישורים חיצוניים==

== ביאורים ==

== הערות שוליים ==

קטגוריה:במאיות קולנוע ישראליות
קטגוריה:ישראליות ילידות בלגיה
קטגוריה:ישראלים ילידי בלגיה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:ישראליות שנולדו ב-1975
קטגוריה:ישראלים שנולדו ב-1975